
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                             Nr. 4c-1/219
                             PL-x 197/2021

                             Bucureşti,  09.11.2021






                        



                                                    


                                                   A  V  I  Z

asupra proiectului de Lege pentru completarea art. 3 din Legea nr. 227/2015 privind Codul fiscal şi modificarea art. 13 din Legea nr. 207/2015 
privind Codul de procedură fiscală





  În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare cu proiectul de Lege pentru completarea art.3 din Legea nr. 227/2015 privind Codul fiscal şi modificarea art. 13 din Legea                nr. 207/2015 privind Codul de procedură fiscală, transmis cu adresa nr. PL-x 197 din 10 mai 2021, înregistrat sub nr. 4c-1/219 din 11 mai 2021. 

Senatul, în calitate de primă Cameră sesizată, a adoptat iniţiativa legislativă, în şedinţa din 4 mai 2021, cu respectarea prevederilor articolului 76 alineatul (2) din Constituția României, republicată.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat,                            Camera Deputaţilor este  Cameră decizională. 

Potrivit reglementărilor art. 62, art. 54 alin. (3) teza I și art. 131 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 9 noiembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.
  Inițiativa legislativă are ca obiect de reglementare completarea art. 3 din Legea nr. 227/2015 şi modificarea art. 13 din Legea nr. 207/2015 astfel încât, în situaţiile în care dispoziţiile incidente din materie fiscală şi procesual fiscală sunt neclare, acestea vor fi interpretate în favoarea contribuabilului/plătitorului.
Membrii Comisiei au analizat proiectul de lege supus avizării, expunerea de motive, punctul de vedere negativ al Guvernului, transmis cu adresa nr. 9108 din    4 octombrie 2021, avizul favorabil al Consiliului Legislativ, cu observaţii şi propuneri, transmis cu adresa nr. 165 din 30 martie 2021, precum și  avizul favorabil al Consiliului Economic și Social, transmis cu adresa nr. 2337 din 11 martie 2021.
   În urma dezbaterilor, membrii Comisiei au hotărât, cu majoritate de voturi (3 abțineri) avizarea favorabilă a proiectului de Lege pentru completarea art. 3 din Legea nr. 227/2015 privind Codul fiscal şi modificarea art. 13 din Legea  nr. 207/2015 privind Codul de procedură fiscală, în forma adoptată de Senat.
În raport cu obiectul şi conţinutul său, inițiativa legislativă face parte din categoria legilor ordinare.

